Barski ljetopis

Muzika za djecu „Stonogica brojalica“
2023-07-31
Muzika za djecu „Stonogica brojalica“
Šetalište kralja Nikole
21.30h

O predstavi:

„Stonogica brojalica“ je muzika za dјecu. U isto vrijeme je i interaktivna predstava kakve nema na svijetu, po prvoj knjizi dečjeg stvaralaštva brojalica. Autori brojalica su predškolci iz ekološkog vrtića „Stonogica“ u Sremskoj Mitrovici. Tekstovi pjesama opisuju dječiji svijet: prirodu, životinje, prijatelje, porodicu, godišnja doba, a osmišljeni su i kao brojalice, vježbe za razvoj govora.
„Stonogica brojalica“ je i radionica tjelesne muzike. Učimo kako da tapšemo, puckamo prstima i lupkamo po tijelu i nogama u ritmu, učeći osnove tehnike tjelesnih perkusija. To je još jedan razlog zbog koga je predstava „Stonogica brojalica“ posebna! Djeca u publici su i izvođači u velikom orkestru tjelesnih muzičara.
Pjesme su uglazbili Marko Dinjaški i Ana Vrbaški, poznati kao muzički i pozorišni duo Alice in WonderBand. Ana je komponovala pјesme, a Marko je osmislio tјelesne perkusije. Višnja Obradović im je pomogla da zajedno osmisle koreografije. Zatim su pjesme snimili u legendarnom Studiju M Radija Novi Sad. Nakon toga su izveli i snimili koreografije u studiju TV Vojvodine.

Koncert Ive Pavlović, klavir
2023-08-01
bARS
Koncert Ive Pavlović, klavir
Dvorac kralja Nikole
21.00h

Iva Pavlović je rođena 2002. godine u Baru.
Osnovnu muzičku školu je završila u Baru, a Srednju muzičku školu za talente „Andre Navarra“ u Podgorici završila u klasi prof. Jelene Dobrković. Paralelno sa Srednjom muzičkom školom, završila je i Gimnaziju u Baru.
Trenutno je studentkinja druge godine klavira na Muzičkoj akademiji u Zagrebu u klasi prof. Dalibora Cikojevića. Tokom školovanja osvajala je brojne nagrade na državnim i međunarodnim takmičenjima. Zlatnu liru je osvojila na XLIV Muzičkom festivalu mladih Crne Gore, prvu nagradu na VII Međunarodnom pijanističkom takmičenju u Smederevu, drugu nagradu na Međunarodnom takmičenju „Polyhymnia“ u Skoplju i na Pijanističkom takmičenju „Slavenski“ u Novom Sadu, treću nagradu na Međunarodnom takmičenju „Nikolai Rubinstein“ u Parizu i Međunarodnom takmičenju „Antonio Salieri“ u Veroni.
Od šestog razreda osnovne škole do kraja srednjoškolskog obrazovanja bila je dobitnica stipendije Ministarstva prosvjete Crne Gore za talentovane učenike. Usavršavala se na seminarima Borisa Kraljevića, Giuliano Mazzoccante, Bojana Martinovića, Vladimira Babina i drugih.

Plažne radionice
2023-08-01, 2023-08-03, 2023-08-05, 2023-08-08, 2023-08-11, 2023-08-12
Plažne radionice
16. jul – 26. avgust
Topolica: utorak i subota 19.00 – 20.00h
Šušanj: četvrtak 19.00 – 20.00h
O autorkama:

Neda Popović je rođena 1988. godine u Baru gdje je završila osnovnu i srednju školu.
Osnovne strukovne studije na studijskom programu Primijenjena fotografija završila je na Visokoj tehničkoj školi strukovnih studija u Novom Sadu. Specijalističke studije Grafičkog dizajna završila je na Fakultetu likovnih umjetnosti na Cetinju.
Sa fotografijom i radom u tamnoj komori se upoznaje tokom srednje škole. Fotografija je postala, i ostala, polazna tačka njenog stvaralaštva, način na koji posmatra i doživljava stvari.
Sloboda i mogućnost da se iskoristi znanje iz različitih oblasti kako bi se došlo do realizacije zamišljenog doveli su je do sasvim novih načina izražavanja.
Crtežom i digitalnom ilustracijom intenzivnije se bavim prilikom rada na završnom ispitu. Tadašnji odabir teme je umnogome determinisao način na koji će se dalje izražavati i kretati kroz sopstvene vode unutrašnjosti.
Od 2020. godine osniva firmu pod nazivom „Morska luda“ koja objedinjuje njeno stvaralaštvo u jednu cjelinu.

Milena Vukoslavović Rođena je u Baru. Završila je Srednju likovnu školu „Petar Lubarda“ na Cetinju. Osnovne studije grafike na Fakultetu likovnih umjetnosti Cetinje završava 2013. godine, u klasi prof. Anke Burić. Bavi se crtežom, slikarstvom, zidnim slikarstvom i ilustracijom, a vodi i likovne radionice za djecu. Izlagala je na više kolektivnih izložbi u zemlji i inostranstvu. Svoje slikarske radove izlagala je samostalno u prostoru CKZ „Ribnica“ u Podgorici, na izložbi „Field Notes“ (zajedno sa Srđom Dragovićem), i na izložbi „Još slika iz današnje šetnje“ u Modernoj galeriji – Muzeji i galerije Podgorice (takođe sa Srđom Dragovićem) a kolektivno u okviru više grupnih izložbi i salona (Mali format: slike, crteži, objekti – Budva, 2021/2022; Hercegnovski zimski salon 2022; projekat „Vidim umjetnika – slutim bolje društvo“, ULUCG, Podgorica, 2022). Od skorijih projekata izdvajaju se umjetničke radionice u okviru pratećeg programa Festivala „Barski ljetopis“ u Baru, kao i umjetničko angažovanje u okviru međunarodnog projekta „Oni žive ‒ studentski životi otkriveni kroz kontekstualne umetničke prakse“, kojim rukovodi Dom kulture „Studentski grad“ iz Beograda, a koji organizuje Institut za savremenu umjetnost (ISU). Živi u Podgorici.

Književno veče Petar Janjatović "Ex yu rock enciklopedija"
2023-08-02
Književno veče
Petar Janjatović
„EX YU ROCK ENCIKLOPEDIJA“
Plato ispred Dvorca kralja Nikole
21.00h

Petar Janjatović je rođen 30. juna 1956. godine u Beogradu. Novinarstvom se počeo baviti još u gimnaziji kao saradnik emisije „Veče uz radio“ Prvog programa Radio Beograda. Prvi tekst mu je objavljen 1976. godine u listu „Zdravo“. Pisao je za novine i magazine: „Džuboks“, „Start“, „Politikin zabavnik“, „Rock“, „Duga“, „NIN“, „Vreme“, „Reporter“, „Super Tin“, „XZ“, „Politika“, „Tages Zeitung“, „Transition“ i po omladinskoj štampi na prostoru bivše Jugoslavije. Pripremao je i vodio brojne muzičke radio i TV emisije. Bio je umjetnički direktor posljednjeg Omladinskog festivala u Subotici 1990. godine. Sa Draganom Kremerom je na Drugom programu Radio Beograda vodio emisiju „To je samo rokenrol“. Zatim su na radio-stanicama: Politika, Zrenjanin i Pančevo realizovali emisiju „Igra rock and roll treća Jugoslavija“. Od proljeća 1997. do proljeća 2002. godine radio je kao muzički urednik na RTV Pančevo. Bio je dopisnik časopisa „Billboard“ sa područja Balkana, saradnik na radiju BBC i Radio Free Europe. Od marta 2003. godine je predstavnik izdavačke kuće Dallas Records za Srbiju. Od proljeća 2006. do februara 2012. godine je na radiju B92 sa Tomom Grujićem pripremao emisiju „Juboks“ koja se bavila ex YU rock i pop scenom. Uredio je knjige „Izgužvane misli“ (Dallas Records, 2018) Branka Golubovića, pjevača grupe Goblini i „Jazz Face“ (Dallas Records, 2019) Vojislava Pantića. Za prevod knjige „Legende roka“ (Datastatus, 2019) italijanskog muzičkog novinara Ernesta Asantea napisao je separat „Ex YU rok dodatak“. Priredio je dio biografija u foto-monografiji „Long Play“ (Stega tisak, 2019) Borislava Pešića. Autor je separata „Nekaj novega na zahodu“ u knjizi „Za domovino z rockom naprej! (Jugo rock: slovensko – srbske paralele)“ (Muzej novejše zgodovine Celje, 2020).
EX YU ROCK ENCIKLOPEDIJA je najobuhvatnija i najprofesionalnija knjiga ove tematike na našim prostorima. Obuhvata period istoriju muzike od šezdesetih godina pa do danas, a koncentrisana je na prostor bivše Jugoslavije. Prva enciklopedija izašla je 1998. godine u izdanju „Geopoetike“, a uslijedila su tri dopunjena izdanja.
Knjiga sadrži biografije i diskografije najpopularnijih umjetnika sa jugoslovenske rok scene, kao i informacije sa rok scene nakon raspada SFRJ. Osim roka, u knjizi su zastupljeni bluz, rege, svjetska muzika, hip hop i ambijentalna muzika, odnosno pjesme ovih žanrova i informacije o bendovima koji su ih izvodili. U knjizi se takođe nalaze informacije o najznačajnijim i najvećim jugoslovenskim rok festivalima i časopisima, odnosno medijima koju su pisali o rok muzici.
Kroz više stotina enciklopedijskih jedinica i mnoštvo fotografija, čitaocu je pružena prilika da na jednom mjestu doživi istoriju rokenrola, na prostorima bivše Jugoslavije i sadašnjih njenih nasljednika. Pomalo neobičan postupak u realizaciji ove knjige pomogao je autoru da spoji informativni i esejistički materijal u cjelinu koja čitljivo objašnjava šta se to događalo svih ovih godina u glavama mladih ljudi. Kako kod onih koji su stvarali rokenrol (autori, novinari, organizatori…) tako i kod konzumenata. Činjenica da enciklopediju nije stvarao tim ljudi već jedan čovjek (uz svesrdnu pomoć kolega), nije se nimalo odrazila na njenu sveobuhvatnost.

Mural/ in progress David Husić
2023-08-02, 2023-08-09
bARS
Mural/ in progress David Husić,
akademski slikar
Uže gradsko jezgro, 26. jul, 2 avgust, 9 avgust, 16 avgust, 23 avgust
***

Program „bARS“ u okviru Barskog ljetopisa 2023. predviđa jednu novinu u lokalnim okvirima. Riječ je o izradi murala sa motivima likova šest poznatih Barana iz sedamdesetih i osamdesetih godina, na umjetnički način, daleko od kiča i banalnosti kojim samouki akteri „ulične umjetnosti“ često obasipaju. Umjetničke forme u vidu murala sve češće krase javne površine gradova, ima ih od Ulcinja do Nikšića, od Beograda do Njujorka, i osim što su zaštitni znakovi grada, imaju i turistički potencijal. Murale u Baru oslikaće akademski umjetnik David Husić. Nakon završetka posljednjeg murala biće štampana prigodna knjižica, svojevrsni post-katalog koji će ispratiti sam čin kreativnog rada.
Likovni umjetnik David Husić (1989) završio je osnovnu školu u Baru, a potom Srednju likovnu na Cetinju. U prijestonici Crne Gore diplomirao je slikarstvo na Fakultetu likovnih umjetnosti Cetinje 2015. godine, u klasi profesora Dragana Karadžića, a potom specijalizirao slikarstvo u klasi profesora Ratka Odalovića. Radio je kao ilustrator u NVO „Planeta znanja” u saradnji sa IDJ-om, a njegov rad na dva murala u Baru izazivao je značajnu pažnju medija.
Učesnik je više kolektivnih izložbi, kao i likovnih kolonija, a publici se predsatvio i specifičnom samostalnom izložbom „Antifraktal”. Živi i stvara u Baru.

Koncert Romana Simovića – violina
2023-08-02
Koncert Romana Simovića – violina
Dvorac kralja Nikole
22.00h

BIOGRAFIJA
Briljantna virtuoznost Romana Simovića i urođena muzikalnost, pokretana bezgraničnom maštom, odvele su ga širom svih kontinenata, na kojima je nastupao u mnogim vodećim svjetskim dvoranama uključujući Кarnegi hol u Njujorku, Veliku salu Кonzervatorijuma „Čajkovski“ u Moskvi, Marinski dvoranu u Sankt Peterburgu, Grand Opera haus u Tel-Avivu, Viktorija hol u Ženevi, dvorane „Rudolfinum“ u Pragu, „Barbikan“ u Londonu, Art centar u Seulu, „Grig“ u Bergenu, „Rahmanjinov“ u Moskvi…
Roman Simović je dobitnik nagrada na brojnim međunarodnim takmičenjima među kojima se ističu priznanja „Rodolfo Lipicer“ (Italija, prva nagrada i 12 nagrada publike) i „Sion Vale“ (Švajcarska), te nagrade na takmičenjima violinista „Jampoljski“ (Rusija) i Henrika Vijenjavskog (Poljska), čime je uvršten među najistaknutije violiniste njegove generacije.
U ulozi soliste, Roman Simović je nastupao sa vodećim svjetskim orkestrima poput Londonskog simfonijskog orkestra, Simfonijskog orkestra Marinski teatra, orkestra Teatro Ređo Torino, Simfonijskog orkestra Nove Škotske (Кanada), Кamernog orkestra „Franc List“ (Mađarska), Кamerate Bern (Švajcarska), Кamerate Salcburg (Austrija), Кamernog orkestra КRR-a (Turska), Filharmonije Poznanja, Praga, Sjevernog Brabanta (Holandija) i mnogim drugim, sarađujući sa dirigentima među kojima se ističu Valerij Gergijev, Antonio Papano, Danijel Harding, Đanandrea Noseda, Sajmon Retl, Кristijan Jarvi, Jirži Belohlavek, Pablo Eras Кasado i Nikolaj Znajder.
Tokom sezone 2022/2023, Roman Simović će nastupiti kao solista sa Simfonijskim orkestrom Кvebeka (Кanada), Simfonijskim orkestrom Radio-televizije Španije, Državnim orkestrom Braunšvajga, Zagrebačkom filharmonijom, Londonskim simfonijskim orkestrom, Akademijom Sv. Martin u poljima i mnogim drugim orkestrima. Roman Simović je pozivan i kontinuirano nastupa na različitim istaknutim festivalima kao što su festival u Verbijeu (Švajcarska), festival „Bijele noći“ u Sankt Peterburgu, „Transsibirski umjetnički festival“ Vadima Rjepina, „Uskršnji festival“ Valerija Gergijeva u Moskvi, Dubrovački ljetnji festival u Hrvatskoj, Кotor Art u Crnoj Gori, BEMUS i NOMUS u Srbiji, Sion Vale u Švajcarskoj, festival u Bergenu (Norveška), festival Moskovska zima u Rusiji, Portogruaro u Italiji, Muzički festival Granade u Španiji; sarađujući sa izuzetno poznatim umjetnicima kao što su Leonidas Кvakos, Juđa Vang, Tabea Cimerman, Miša Majski, Šlom Minc, Fransoa Lelu, Itamar Golan, Simon Trpčeski, Žanin Jansen, Julijan Rahlin, Vadim Rjepin… Roman Simović je gostujući profesor na Кraljevskoj muzičkoj akademiji u Londonu, FMU u Beogradu i na Akademiji umetnosti u Novom Sadu i posjeduje široko pedagoško iskustvo. Održao je majstorske kurseve u Sjedinjenim Američkim Državama, Velikoj Britaniji, Južnoj Кoreji, Japanu, Australiji, Italiji, Švedskoj, Švajcarskoj, Srbiji, Crnoj Gori, Izraelu, u kojima često nastupa na resitalima, kao solista sa orkestrom i u kamernim sastavima. Objavio veliki broj snimaka, među kojima su najistaknutija dva kompakt-diska za izdavačku kuću LSO na kojima diriguje gudačkim ansamblom Londonskog simfonijskog orkestra, zatim ostvarenja za Marijinsku izdavačku kuću na kojima su violinski koncerti Čajkovskog i Glazunova sa Gergijevim i Marijinskim orkestrom, kao i audio-izdanje sa kompletnim Paganinijevim kaprisima za violinu solo. Roman Simović se nalazi na poziciji koncert-majstora Londonskog simfonijskog orkestra od 2010. godine. Svira na violini Antonija Stradivarija iz 1709. godine koju mu je ustupio na korišćenje Džonatan Moulds.

Multimedijalna promocija albuma “Život u e-mollu” VIS “BEŽ”
2023-08-03
bARS

Multimedijalna promocija albuma „Život u e-mollu” VIS „BEŽ”, uz premijeru spota i mini koncert sa gostima
Dublin Pub, Ulica maršala Tita, 3. avgust
22.00h

—————–

—————–
VIS „Bež” je projekat nastao u cilju očuvanja urbane muzičke baštine Bara, i predstavlja spoj rada tri autora – Božidara Gagovića, Edina Dibre i Željka Milovića na pjesmama koje su nastale u periodu 1985-1990.
EP “Život u e-mollu” (izdavač: Mediteran Multimedia) čini šest pop pjesama (pet novih i bonus), usnimljenih na akustičnim instrumentima u novim, bogatijim aranžmanima nego što su bile u izvornim varijantama. Na EP-u će biti ponuđeni i sačuvani rijetki dokumentarni snimci svirki uz akustične gitare na raznim lokacijama u Baru, od Ahmetovog brijega do morske obale, što je tada bila gotovo pa uobičajena praksa.
U nastanku albuma su, pored Gagovića, Dibre i Milovića, sarađivali i drugi barski muzičari.
Osamdesetih je Bar bio jedini grad u republici koji je imao tri pop-rock grupe sa objavljenim nosačima zvuka. Pored te tri, u gradu su funkcionisala još četiri sastava koja iza sebe nisu ostavila nosač zvuka. Neke od tih nesnimljenih pjesama su rekonstruisane i na ovom EP-u ostavljene kao trajni zapis. Sve aktivnosti u vezi nastanka EP „Život u e-mollu” (studio, aranžiranje, produkcija i postprodukcija, štampanje i objavljivanje CD-a, promocija…) obavljene su u Baru.
Realizacija projekta omogućena je sredstvima Opštine Bar nakon Konkursa za raspodjelu sredstava nevladinim organizacijama za 2023. godinu.
Božidar Gagović je danas na čelu poznate rock grupe „Akademia”, a osamdesetih je svirao u barskim grupama „Carlo V”, „Ponoćni ritam” i „Don Kihot”. Željko Milović je književnik, publicista i novinar, a osamdesetih je bio vokal barske grupe „The Acropolyss Band”. Njih dvojica su sarađivali prvi put u okviru acoustic-post-punk benda „Crni labud” 1988. godine. Edin Dibra je multiinstrumentalista mlađe generacije, snimatelj i producent, a sarađivao je sa velikim brojem aktuelnih crnogorskih i regionalnih muzičara.
Promocija albuma u „Dublin Pubu”, kultnom mjestu alternativne pop-rock kulture, biće praćena premijernim izdanjem video spota i mini-koncertom, uz brojne goste.

Izložba fotografija „Crno bijeli Bar u koloru”
2023-08-05
bARS
Izložba fotografija „Crno bijeli Bar u koloru”
Korzo, kod spomenika Popa Dukljanina, 5. avgust
21.00h

Izložba fotografija na barskom korzou postala je jedna od omiljenih konstanta programa bARS u okviru Barskog ljetopisa.
Postavka na atraktivnom mjestu omogućava da fotografije vidi mnogo veći broj ljudi, Barana i njihovih gostiju, nego što bi bio slučaj u zatvorenim prostorijama.
Ovogodišnja izložba – „Crno bijeli Bar u koloru” – donosi, po prvi put u našem gradu, set od stotinjak retuširanih a potom kolorizovanih crno-bijelih fotografija grada, od početka XX vijeka do Drugog svjetskog rata. Nastavlja niz aktivnosti na očuvanju i promociji nasljeđa barske opštine, započete izložbama „Bar. Ljudi.” i „Bar. Događaji.” iz protekle dvije godine.
Izložba na gradskom korzou omogućava da što veći broj ljudi zakorači u svojevrsni vremeplov i vidi kako su nekad, u punom sjaju, izgledali ambijenti danas izmijenjeni gotovo do neprepoznatljivosti.
Autori izložbe su Željko Milović, koji je koncipirao postavku, sakupio i odabrao fotografije, te Semir Karastanović, koji potpisuje obradu materijala, dizajn i izradu foto-panoa, a koji se fotografijom, video produkcijom i grafičkim dizajnom bavi od 1994. godine, samostalno ili u sklopu tima kompanije „Media Pro”. Njih dvojica su i autori dokumentarnog filma „Bar na vremenskoj kapiji”.

Dani studenata: Predstava „Safra“
2023-08-05
Dani studenata
Predstava „Safra“
Stari Bar
21.30h
Predstava nastala po motivima teksta „Važnije polovice”, Beatrice Kurbel i Mirne Rustemović. Muziku potpisuje Irena Popović Dragović.
Igraju Milica Šćepanović i Marija Labudović
O predstavi:
Dvije prijateljice, Maša i Milica, nakon duže pauze u prijateljstvu, odluče da bi trebalo da se nalaze svake srijede na kafi (čitaj pivu) i uz to podijele sav teret koji im se mota po glavi i tovari na pleća godinama. Dirljiva priča o prijateljstvu, ljubavi, karijeri, djetinjstvu i majčinstvu, koja na ironičan i satiričan način ukazuje na sve probleme društva u kom su rasle. Kroz pjesmu, šalu, suze i iskrenost, dvije glumice, dijele sa publikom svoje ispovijesti i iskustva.

Koncert „U ritmu ljubavi“ Dječji hor „Zvjezdice“
2023-08-05
Koncert „U ritmu ljubavi“
Dječji hor „Zvjezdice“
Ljetnja scena Doma kulture
21.30h

Dječji hor „Zvjezdice“ postoji već 38 godina. Оsnovan je kao hor tadašnjeg Doma JNA, potom postaje hor Doma omladine „Budo Tomović“, a danas je hor Dječjeg saveza Podgorice. Osnivač hora je Marko Klepić, kompozitor i dirigent. Za sve ove godine kroz hor je prošlo više hiljada djece iz Podgorice. Iza sebe imaju brojne dječje emisije proizvodnje RTCG, preko trideset festivala dječje pjesme „Naša radost“, veliki broj popularnih dječjih pjesama koje su se izvodile na svim televizijskim i radio-stanicama širom Crne Gore i nekadašnje Jugoslavije. Hor je u svijet muzike uveo mnoge mališane i iznjedrio veliki broj danas poznatih pjevača i muzičara, koji su osvajali brojne nagrade na dječjim festivalima.
Koncert pod nazivom „U ritmu ljubavi“ predstavlja kolaž pjesama iz posljednje decenije djelovanja hora, sa akcentom na stvaralaštvo dirigentkinje, kompozitorke i tekstopisca Ane Klepić.
U jednočasovnom programu, imaćete priliku da čujete 17 najpoznatijih pjesama sa različitih festivala u izvođenju solista i hora.

Dani studenata: Predstava „Hajde da skačemo po oblacima“
2023-08-06
Studenti Fakulteta dramskih umjetnosti Cetinje, klasa prof. Branko Ilić
„Hajde da skačemo po oblacima“
Stari Bar
21.30h

Saradnica reditelja: Danica Rajković
Govor: Katarina Krek
Glas: doc. Sara Vujošević
Ples: Julija Milačić Petrović Njegoš
Pokret: Anđelija Rondović
Igraju: Marija Vlaović, Radmila Škuletić, Andrea Drašković, Vuk Vučinić i Davud Bahović.

Omaž Radovanu Papoviću
2023-08-06
Omaž Radovanu Papoviću
Dvorac kralja Nikole
22.00h

Dani studenata: Predstava „Play Shakespeare“
2023-08-07
Dani studenata: Predstava „Play Shakespeare“
Studenti Fakulteta dramskih umjetnosti Cetinje, klasa prof. Dubravka Drakić
Stari grad
21.30h

Hamlet
Hamlet – Miloš Kašćelan
Ofelija – Itana Dragojević
Gertruda – Anđela Marunović
Polonije – Milo Perović
Duh oca – Matija Memedović

Ričard III
Lejdi Ana – Jovana Brnović
Gloster – Milo Perović

Romeo i Julija
Julija – Mina Mićović
Romeo – Matija Memedović

Magbet
Lejdi Magbet – Milica Pejović
Magbet – Milo Perović
Vještice – Jovana Brnović, Miloš Kašćelan, Itana Dragojević

Ukroćena goropad
Katarina – Anđela Marunović
Pertučio – Miloš Kašćelan

Bogojavljenska noć
Olivija – Jovana Brnović
Viola – Itana Dragojević
Marija – Milica Pejović

Mnogo buke ni oko čega
Beatriče – Mina Mićović
Benedeto – Matija Memedović

San ljetnje noći
Vratilo – Milo Perović
Dunja, Grašak – Miloš Kašćelan
Dušica, Slačica – Itana Dragojević
Frula – Matija Memedović
Gladnica, Paučina – Anđela Marunović
Njuška, Moljac – Mina Mićović
Titanija – Milica Pejović
Đavolak – Jovana Brnović

Muziku komponovala: Milica Pejović
Flauta: Itana Dragojević
Scena: Saša Anđelić

Sa studentima su radili:
Gluma:
Van. prof, Dubravka Drakić
Saradnica: Jelena Đukić
Govor:
Predavač: Katarina Krek
Saradnica: Danica Rajković
Ples:
Predavač: Julija Milačić
Pokret:
Predavač: Anđelija Rondović
Glas:
Doc. dr Sara Vujošević Jovanović
Osnovi pozorišne režije:
Red. prof. Petar Pejaković
Istorija i teorija filma:
Predavač: Jelena Mišeljić

Armenian Film Showcase: 100th Anniversary of Armenian Cinema
2023-08-07
avgust

Dani jermenskog filma

Armenian Film Showcase: 100th Anniversary of Armenian Cinema

Aurora’s Sunrise (1’ 36’’)
r: Inna Sahakyan
+ Author Q&A
Zgrada Biblioteke
21.30h

Armenian Film Showcase: 100th Anniversary of Armenian Cinema
2023-08-08
avgust

Dani jermenskog filma

Armenian Film Showcase: 100th Anniversary of Armenian Cinema
TONRATUN The Armenian History Told by Women (1’ 25’’)
r: Inna Mkhitaryan
+ Panel discussion
Zgrada Biblioteke
21.30h

Veče kamerne muzike Accordion duo Ilić
2023-08-08
Veče kamerne muzike Accordion duo Ilić
Dvorac kralja Nikole
21.00h

Tijana Ilić i Miroslav Ilić nastupaju zajedno od 2007. godine ostvarujući bogatu koncertnu djelatnost. Pored niza koncerata održanih u Crnoj Gori, Hrvatskoj i Srbiji, izdvajaju se nastupi na međunarodnim muzičkim festivalima

Nei Suoni dei Luoghi (Italija),
Carniarmonie (Italija),
Međunarodni festival „Harmonika fest“ (Cetinje),
Koncerti za muzičku fondaciju „Santa Cecilia“,
Koncerti za Muzički centar Crne Gore.

Laureati su mnogih domaćih, ali i međunarodnih takmičenja

Prva nagrada na Međunarodnom takmičenju harmonikaša u Lazarevcu (Srbija, 2007)
Specijalna nagrada na Republičkom takmičenju u Kotoru (100 bodova, 2009)
Pobjednici na Međunarodnom takmičenju u Smederevu (Srbija, 2011)
Apsolutna Prva nagrada na Međunarodnom takmičenju „Italia award“ u Pinetu (Italija, 2011).
Pobjednici na 37. Međunarodnom susretu harmonikaša u Puli (Hrvatska, 2012) i dobitnici pehara grada Pule kao najbolji kamerni sastav na takmičenju u svim kategorijama.

Tijana Ilić (1986, Cetinje) nakon završene osnovne muzičke škole na Cetinju, završava srednju muzičku školu „Vasa Pavić“ u klasi prof. Predraga Jankovića. Dobitnica je diplome „Luča“. Studije harmonike završila je na Muzičkoj akademiji na Cetinju u klasi profesora Jankovića, sa prosječnom ocjenom 10. Postdiplomske magistarske studije završava u klasi istog profesora, takođe sa najvišom ocjenom. Prva je žena magistar harmonike u Crnoj Gori. Prijestonica Cetinje dodjeljuje joj studentsku nagradu za izuzetne uspjehe postignute tokom studija. Kao solista, nastupala je sa gudačkim orkestrom Muzičke akademije, kao i sa orkestrom poznatog sirijskog kompozitora Iyad Rimawi-a na koncertu održanom u UAE. Učestvovala je u izvođenju Brehtove „Opere za tri groša“. Aktivan je izvođač na koncertima, kao solista ili član kamernih sastava.
U okviru reforme obrazovanja, učestvovala je u izradi novih predmetnih programa za harmoniku, za osnovnu i srednju muzičku školu. Učenici iz njene klase laureati su na republičkim i mnogim međunarodnim takmičenjima. Do sada su osvojili preko 70 prvih nagrada. U maju 2022. dobija zvanje nastavnik-savjetnik. Tijana Ilić član je žirija na republičkim i međunarodnim takmičenjima. Trenutno obavlja funkciju direktora Umjetničke škole za muziku i balet „Vasa Pavić“.

Miroslav Č. Ilić je rođen 1988. godine u Prokuplju. Osnovno i srednje muzičko obrazovanje stekao je u Podgorici (UŠMB „Vasa Pavić“) u klasi prof. Predraga Jankovića, a Muzičku akademiju završio je na Cetinju u klasi istog profesora. Kao izrazito darovit mladi harmonikaš osvaja prve Zlatne lire na Republičkim takmičenjima u Tivtu (2000), Podgorici (2002), Herceg Novom (2006). Aktivno je sarađivao sa Muzičkim centrom Crne Gore u čijoj organizaciji je odsvirao više koncerata, nastupio je i sa Crnogorskim simfonijskim orkestrom i istaknutim gitaristom Milošem Karadaglićem. Svirao je pozorišne predstave za Crnogorsko narodno pozorište i Gradsko pozorište Podgorica, Svečane akademije za najznačajnije državne proslave. Sarađuje sa crnogorskim kompozitorima u premijernim izvođenjima njihovih djela. Usavršavao se na majstorskim kursevima kod profesora P. Fenjuka, V. Murze i dr. Intenzivno i sa velikim uspjehom nastupa na koncertnim podijumima u zemlji i regionu kao solista, ali i kao član kamernih sastava. Član je žirija na državnim i međunarodnim takmičenjima. Od 2009. godine radi kao profesor u Umjetničkoj školi za muziku i balet „Vasa Pavić“ u Podgorici, na predmetima harmonika i kamerna muzika. Njegovi đaci laureati su prestižnih takmičenja za harmoniku.

Književno veče Senad Gačević „Muzika u staroj crnogorskoj periodici“
2023-08-09
Književno veče
Senad Gačević
„Muzika u staroj crnogorskoj periodici“
Plato ispred Dvorca kralja Nikole
21.00h

Senad Gačević jedna je od najupečatljivijih figura muzičkog i kulturnog života Crne Gore, istaknuti intelektualac čiji je javni angažman u najtežim periodima kroz koje je naše društvo prolazilo dao važan doprinos očuvanju suživota i multikulturalnosti. Rezultati njegovog rada, kao muzičkog pedagoga, kompozitora, rukovodioca institucija, nosioca raznih inicijativa u okviru građanskog društva, predstavljaju trajne vrijednosti muzičke kulture i pedagogije kod nas. Dobitnik je Trinaestojulske nagrade.
Senad Gačević rođen je 1962. godine u Titogradu. Osnovnu, nižu i srednju muzičku školu završio je u Titogradu. Na Muzičkoj akademiji u Titogradu završio je studije Opšte muzičke pedagogije i studije Kompozicije u klasi profesora Željka Brkanovića. Postdiplomske studije iz oblasti kompozicije završio je na Konzervatorijumu „Petar Iljič Čajkovski“ u Moskvi u klasi profesora Nikolaja Sideljnjikova. Još kao student bio je predstavnik Muzičke akademije na Susretima muzičkih akademija SFRJ u više različitih disciplina. Po povratku sa postdiplomskih studija bio je angažovan kao profesor Kontrapunkta i Istorije muzike u Srednjoj muzičkoj školi u Podgorici, gdje ostaje nekoliko godina kao predavač i nakon izbora u zvanje asistenta na Muzičkoj akademiji. Kao asistent pokrivao je grupu stručno-teorijskih predmeta – Polifonija, Fuga, Muzički oblici, Tonski slog sa aranžiranjem, Muzički instrumenti. U zvanje docenta izabran je za predmete Polifonija, Fuga i Tonski slog, a u zvanje vanrednog profesora za predmete Kontrapunkt i Aranžiranje. Sada je redovni profesor za predmete Kontrapunkt, Aranžiranje i Metodika stručno-teorijske nastave.
Osnivač je i suosnivač nekoliko nevladinih organizacija koje se veoma uspješno bave dodatnom edukacijom najtalentovanijih učenika i studenata muzike. Pisao je kompozicije iz velikog broja žanrova od kojih su neke utemeljavale određeni žanr u crnogorskoj muzici. Od 1999. godine ima ugovor za izdavanje njegovih djela sa slovenačkim izdavačem „Sloway music editions“. Gačevićeva djela izvodili su reprezentativni izvođači iz Crne Gore, Poljske, Srbije, Makedonije, Hrvatske, Slovenije, Rusije, Jermenije, Ukrajine, Albanije, Bosne i Hercegovine, Italije, Njemačke sa dirigentima kakvi su Igor Simović, Darinka Matić–Marović, Radovan Papović, Grigorij Pantelejčuk, Igor Andrejevski, Aleksandra Knežević, Roman Revakovič, Zoja Đurović i drugi. Autor je scenske i filmske muzike. Dobitnik je brojnih domaćih i međunarodnih priznanja i nagrada.
„Muzika u staroj crnogorskoj periodici“ (1871–1943) sadrži 2.829 bibliografskih jedinica i obuhvata sve aspekte muzičkog života jednog teško dokučivog perioda u istoriji Crne Gore, a najviše njenu popularizaciju koja je krenula od dinastije Petrović i polako počela da se utkiva u gorštačku svijest naših predaka. Bibliografske jedinice su podijeljene u dvije grupe. Prvu grupu čine prilozi o crnogorskoj muzici, tj. muzičkim događajima u Crnoj Gori, koji se odnose na djelovanje muzičkih društava i ansambala, razna gostovanja, koncerte, proslave jubileja, kompozicije crnogorskih autora i njihova izvođenja, kao i kompozicije stranaca posvećene Crnoj Gori ili značajnim Crnogorcima. Drugi dio, naslovljen kao Prilozi vezani za muzička dešavanja van Crne Gore (koncerti, kompozitori… ) tretira priloge vezane za muzičke događaje u Evropi i svijetu, kao i niz poznatih kompozitora iz okruženja poput Stevana Mokranjca, Josifa Marinkovića, Ivana Zajca i drugih čija su djela u svim prilikama izvedena i u Crnoj Gori. Svi prilozi su popisani de visu, a neki naslovi stare crnogorske periodike dostupni su i u Digitalnoj biblioteci Crne Gore, gdje se mogu pretraživati naslovi najstarije crnogorske periodike Grlica, Crnogorac, Crnogorka, Glas Crnogorca, Cetinjski vjesnik i Vjesnik.

Armenian Film Showcase: 100th Anniversary of Armenian Cinema
2023-08-09
9 Avgust
Dani jermenskog filma

Armenian Film Showcase: 100th Anniversary of Armenian Cinema
Zulali (1’ 30’’)
r: Hayk Ordyan
Zgrada Biblioteke
21.30h

Banović Strahinja / BÁNOVITY SZTRAHINYA
2023-08-10
BANOVIĆ STRAHINJA / BÁNOVITY SZTRAHINYA
pozorišna junačka balada
Stari grad Bar
21.30h

Adaptacija i režija: Mirko Radonjić k.g.
Dramaturgija: Rozi B. Brešćanski
Scena i svjetlo: Mirko Radonjić k.g.
Kostim: Lina Leković k.g.
Muzika: Ervin Palfi
Asistentkinja reditelja: Valeria Kočiš
Inspicijent: Edina Kulhanek

Igraju:
Ervin Palfi
Hermina G. Erdelji
Dina Dedović Tomić
Tamaš Hajdu
Arpad Černik
Čaba Ralbovski
Akoš Njari

Šef scene: Goran Mačković; majstor tona: Mikloš Matlari; majstor svjetla: Dejan Kovačević; rekviziter: Darko Čović; dežurni dekorater: Mirsad Kulašić; garderoberke: Aniko Palković i Magdalena Goliat; šminker/frizer: Mila Kujundžić; izrada dekora i rekvizite: Dušan Pilipović, Robert Sebenji, Tibor Takač – Faki; izrada kostima: Magdolna Čaki, Gordana Milunović, Andraš Farkaš.
Riječ reditelja:

Netko bješe (Strahinjiću bane)
„Banović Strahinja“, kako je Vuk naslovio pjesmu o banu Strahinjiću, jedan je od dragulja narodne usmene književnosti i usamljen primjer da centar epskog pripovijedanja ne zauzima događaj, već junak. U centru naše predstave je pripovijedanje, odnosno pjevanje sâmo. Epska pjesma je povod da u pozorištu potražimo iskre iz ognjištā oko kojih smo se nekada okupljali i slušali priče koje su uspostavljale, ali i propitivale, velike narative na kojima su formirane naše zajednice. Motiv nipošto nije žudnja za velikim narativom. Savremenost nas iznova uči da su upravo veliki narativi najčešći izgovor za upotrebu sile. Naša želja je da u fragmentima Milijine pjesme i Mihizove drame pronađemo male, ljudske priče unutar jednog mitskog narativa. Jer nam je danas više nego ikad potreban „netko“ ko će ethos staviti ispred sile.
Mirko Radonjić

Izložba slika Đeljoša Đokaja
2023-08-12
Izložba slika Đeljoša Đokaja
Dvorac kralja Nikole
21.00h
Đeljoš Đokaj/Gjelosh Gjokaj rođen je 25. jula 1933. u selu Milješ, nadomak Tuzi (Crna Gora). Diplomirao je 1963. godine na grafičkom odsjeku, kod profesora Boška Karanovića.
Sa selektivno odabranim umjetnicima predstavljao je jugoslovensku umjetnost na VI mediteranskom bijenalu slikarstva i grafike u Aleksandriji (1966). Izlaže u: Latinskoj Americi, Australiji, Africi, Indiji i Evropi.
Magistrirao je 1966. godine na ALU u Beogradu. Kao scenograf, učestvovao je u realizaciji antologijskog filma Lelejska gora (1968), po istoimenom romanu Mihaila Lalića. Izlagao je na IV i V izložbi jugoslovenske grafike u Zagrebu (1966), kao jedini predstavnik kosovske umjetnosti, a 1968/1969. godine, priređuje izložbe u galeriji Il giorno u Milanu, i u Vićenci, a kasnije i u Rimu. U Italiji je 1977. godine proglašen za najboljeg slikara Italije za tu godinu. Iste godine učestvuje na Rimskom kvadrijenalu sa djelom „Krik“ (Pallata delle Esposizioni), nakon čega je dobio i Trinaestojulsku nagradu u Crnoj Gori.
Iz porodičnih razloga, 1983/84.godine odlazi iz Italije i nastanjuje se u Augzburgu, u Njemačkoj, gdje živi i stvara do kraja života. Kao ugledni umjetnik, međunarodne reputacije, imenovan je za profesora na Fakultetu likovnih umjetnosti na Cetinju. Na njemu predaje od osnivanja 1988. do 1992. godine. Status istaknutog kulturnog stvaraoca dobio je 2010. godine Odlukom Vlade Crne Gore.
Bio je član Akademije nauka i umjetnosti Kosova, Dukljanske akademije nauka i umjetnosti, Udruženja likovnih umjetnika Crne Gore (od 1981), Udruženja likovnih umjetnika Srbije i Akademije nauka, književnosti i umjetnosti u Palermu.
Njegova djela zastupljena su u mnogim muzejima i galerijama širom svijeta i cijenjena među kolekcionarima.
Umro je 25. septembra 2016. godine u Minhenu. Po sopstvenoj želji sahranjen je u rodnom Milješu.

Irina Subotić (1969)

…Iako privlačna sila, koja Đokaja vuče prema nadrealnom i metaforičkom, ostavlja gotovo neizbrisiv trag, umjetnik se postepeno udaljio od simboličkog i fantastičnog slikarstva i prihvatio neposrednije, življe uticaje savremenih ambijenata koji ga okružuju. Ovu intimnu promjenu odnosa prema svijetu ispratila je i promjena umjetničkog jezika, čija je posljedica pročišćavanje izražaja, brisanje detalja, formalna sinteza površina i upotreba strožeg spektra boja…

Dario Mikaki (1977)

…Maštoviti lirik, koji ne može da zaboravi, obuzet nasiljem sadašnjosti, Đeljoš Đokaj vodi, po pepelom posutoj mediteranskoj zemlji, modro olovne boje, ranjene i bolom skrhane likove koji su teškom ljudskom žrtvom platili svoju humanost…

Olga Perović (1985, 1986)

…Ulja, Đeljoša Đokaja, rađena su zanatski virtuozno. Neobična simbolika likovnih objekata naglašena je preciznim potezom i strogom kompozicijom, bez ijednog suvišnog detalja, u savršenom skladu sa jednim hladnim, metaliziranim koloritom, što podsjeća na mjesečevu atmosferu. Spajajući ljudsko tijelo, vanredno oblikovano, sa čovjekolikim konstrukcijama od simbola jednog mehaniziranog svijeta koji rasipa neuništive otpatke, slikar uobličava viziju o ugroženosti ili o neuništivosti čovjeka…

Armenian Film Showcase: 100th Anniversary of Armenian Cinema
2023-08-12
avgust

Dani jermenskog filma

Armenian Film Showcase: 100th Anniversary of Armenian Cinema
Chnchik (1’ 31’’)
r: Aram Shahbazyan
Projekcija filma
Zgrada Biblioteke
21.30h

Promocija knjiga „Očaj” i „Čobo u 22561 riječi” Žarka Marovića
2023-08-13
bARS
Promocija knjiga „Očaj” i „Čobo u 22561 riječi” Žarka Marovića
moderator: Dragana Erjavšek
autor: Žarko Marović
Dvorac kralja Nikole, 13. avgust
21.00h
—————–
Žarko Marović je crmnički pripovjedač. Rođen je 1957. godine. Završio je Gimnaziju „Niko Rolović” u Baru. Zapošljen je u gradskom preduzeću „Vodovod i kanalizacija”. Pisanjem se aktivno bavi od 2016. godine.
Nesputan bilo kakvim književnim, niti stilskim normama, neukalupljen u bilo koju od polica savremenog stvaralaštva, objavio je desetak knjiga. Među njima su najznačajnije: zbirka kratkih priča „Četrdeset dana za moju dušu”, drama „Blaženi”, te romani: „G.C. Nepper”, „Nije volio vodu”, „Moliću se za tebe”, „Opšte mjesto”, „Čobo u 22651 riječi” i „Očaj”.Maroviću će nastup u okviru „bARSa” biti prvo samostalno književno veče u životu – on je najstariji debitant ovog programa u tri godine postojanja.

Plesna radionica sa Sonjom Vojvodić
2023-08-13
13. avgusta

Dvorac kralja Nikole – kod česme

10.00h
Performans „Čarolija elemenata“
Šetalište kralja Nikole
21.30h

O autorki
Sonja Vojvodić je svestrana umjetnica iz Bara. Od malih nogu se bavi muzikom. Završila je osnovnu i srednju muzičku školu. Diplomirala je na muzičkoj akademiji na Cetinju, nakon čega je pošla na put oko svijeta. Putovala je po Indiji, Tajlandu, Egiptu, Jordanu i raznim zemljama Evrope. Na putovanjima, sakupljala je znanja i vještine različitih kultura, koje su u mnogome, uticale na njenu umjetnost. Na jednom od putovanja, susrela se i po prvi put, probala da pleše sa vatrom, što je postalo njeno profesionalno zanimanje. Danas nastupa svuda po zemlji i regionu i atrakcija je gdje god se nađe.

Pored toga, autor je muzike i tekstopisac. San joj je da objedini sve umjetnosti kojima se bavi, u jedan veliki plesno-muzički spektakl, u koji će uključiti veliki broj muzičara i plesača. Životna misija joj je da svojom umjetnošću, čini svijet ljepšim i boljim mjestom.

Festival Focus: BERLINALE
2023-08-13
13. Avgust
Festival Focus: BERLINALE

21:00 Na brodu Adaman / Sur l’Adamant (1’ 49’’)
r: Nicolas Philibert
Projekcija filma
Zgrada Biblioteke
21.30h
